110 



og kommer Roserne, Jasminerne og Oliventræerne tilgode. 

 Landeveien fra Cannes til Grasse passerer gjennem den 

 omtalte Dal; men idet man fra denne stiger ad Bjerget 

 op til Byen, passerer man de store Rosenhaver, der 

 ligge paa Terrasser lige under Byen. Da jeg besøgte 

 denne Egn i de sidste Dage af Marts, vare Roserne endnu 

 ikke udsprungne. Den, som derimod i den gode Tid be- 

 søger Grasse, træffer Masser af blomstrende Roser og 

 hele Dalen opfyldt af Rosenduft. Her produceres aarlig 

 4 MilUoner Pund Rosenblade, og der er en enkelt Fabrik, 

 som aarlig deraf forbruger 54,000 Pund. Af disse Rosen- 

 blade laves Rosenparfume, sandsynligvis efter samme Methode, 

 som følges ved Tillavning af Cassis- og Jasminparfumen 

 (hvilken bliver omtalt i det Følgende), samt Rosenvand*). 

 Derimod anvendes Provences Roser ikke til For- 

 færdigelsen af Rosenessents eller af ægte Rosenolie; 

 denne laves i Tyrkiet, i Persien og i Indien. Store 

 Rosenhaver findes saaledes Syd for Balkanbjergene, 

 i Egnen Nord for Philippopel; her er et enkelt Di- 

 strikt, som aarlig kan producere imellem 20 og 75,000 

 Unzer (1700—6300 Pund) Rosenolie, hvilket er en uhyre 

 Produktion, naar man betænker, at der udfordres 20oo 

 Roser for at levere 1 Drachme Rosenolie, altsaa omtrent 

 6000 Roser til et Lod og 200,000 til et Pund Rosenolie. 

 Den ægte Rosenolie, der gaaer under Navn af Attar eller 

 Otto, er saa stærk, at naar en Naalespids dermed vædes, 

 er dette tilstrækkeligt til at bibringe et Lommetørklæde 

 Duften deraf i 2 å ,3 Dage. Den ægte Rosenolie er i 

 Reglen tyk som Smør og bliver alene flydende i varmt Veir. 



') Desværre har jeg fursemi at indhente noiaglige Oplysninger an- 

 gaaende Rosenbladenes Behandling og Anvendelse i Parfumerierne. 



